Undersøgelser over de hvide Legemers optiske Egensitaber. 121 



kaldt det monochrome. Den øvrige Del af det indfaldende Lys 

 spredes ud i forskjellige Retninger; jeg vil kalde dette F^ys det 

 heterochrome. Det monochrome og det heterochrome Lys ere 

 komplementære. 



For nærmere at undersøge den Maade, paa hvilken en 

 iMonochrom virker paa Lyset, kan man ved Hjælp af Sollyset 

 danne et objektivt Solspektrum; dertil udfordres som bekjendt 

 en snever Spalte, et Prisma, en Lindse og en Skjærm til at 

 opfange Spektret. Stilles nu Monochromen tæt ved Spalten, 

 saaledes at Lyset gaar igjennem den, enten lige før det træffer 

 Spalten eller lige efter at det er trængt igjennem den, saa vil 

 man se, at der dannes et fuldstændigt Spektrum, som dog er 

 betydelig smallere paa det Sted, hvor det monochrome Lys 

 falder. Grunden hertil er, at dette Lys gaar lige igjennem 

 Monochromen, medens de andre Farver brydes noget og derfor 

 udbrede sig i den; det hele faar derved samme Udseende, som 

 om Spalten var blevet noget længere (og bredere), end den vir- 

 kelig er. Flyttes Prismet lidt til Siden, saaledes at det mono- 

 chrome Lys gaar uden om Prismet, vil der dannes et Spektrum 

 af det heterochrome Lys; dette Spektrum er da afbrudt af en 

 mørk Stribe. Det er det monochrome Lys, som mangler. Denne 

 Stribe er temmelig skarpt begrænset, naar det monochrome 

 Lys gaar lige forbi Prismet; flyttes Prismet længere til Siden 

 vil Striben synes at udbrede sig; dette kommer af, at det mest 

 intensive Lys i saa Fald findes længere fra Striben. Det samme 

 Forsøg kan ogsaa gjøres endnu simplere ved at betragte en 

 belyst Spalte, tæt ved hvilken Monochromen er anbragt, gjennem 

 et Prisma; Resultatet er naturligvis det samme. 



Stilles Monochromen foran Spektroskopets Spalte, har Sol- 

 spektret sit sædvanlige Udseende; anbringer man det derimod 

 ved Siden af Prismet, bliver kun det monochrome Lys synligt, 

 og man faar da en temmelig smal Lysstribe at se, der næsten 

 er monochromatisk; dens Brede afhænger dog af Monochromens 

 Tykkelse. Exempelvis kan anføres, at en Monochrom, hvis 



